Ion Iliescu, despre revoluția din 1989: "A fost un moment radical de schimbare în gândirea oamenilor".
25 decembrie 1989 este ziua execuției cuplului Ceaușescu. La ora 14:40 Nicolae și Elena Ceaușescu sunt condamnați la moarte și executați la ora 14:50. După execuția cuplului Ceaușescu, tirul teroriștilor a continuat până pe 31 decembrie.
Iată ce explica președintele care i-a urmat lui Ceaușescu despre momentul decembrie 1989.Ion Iliescu: "A fost, așa cum spuneam, această descătușare și eliberare de un regim opresiv. Și s-a văzut că societatea românească dispune de foarte multe forțe, de foarte multe resorturi de progres și de dorința de înnoire, de progres în societate. Și că nu mai e factorul acesta opresiv. Ținea în loc societatea românească și impiedica oamenii să gândească liber și să resolve lucrurile așa cum simțeau ei că e nevoie și că e bine să o facă."Ion Iliescu spune din ce punct de vedere a fost o revoluție în 1989.Ion Iliescu: "Din acest punct de vedere, revoluția a fost într-adevăr o revoluție. A fost un moment radical de schimbare în structurile din societate și a gândirii oamenilor. Libertatea de a gândi liber și de a acționa solidar pentru ceea ce simțeau oamenii că e bine și să nu mai fie conduși, comandați, dirijați de factorii de putere din societate. Asta a fost esența revoluției române și valoarea ei în viața societății și în modul de gândire al oamenilor.".